wannaphong/clean_thaiwikipedia huggingface dataset:
# ท่าอากาศยานนานาชาติฉางชา หฺวาง-ฮฺวา
ท่าอากาศยานนานาชาติฉางชา หฺวาง-ฮฺวา   เป็นท่าอากาศยานนานาชาติที่ให้บริการในนครฉางชา เมืองหลวงของมณฑลหูหนานในภาคใต้ตอนกลางของประเทศจีน และปริมณฑลของฉางชาที่ประกอบด้วยนครใกล้เคียงคือจูโจวและเซียงถาน 

ในปี ค.ศ. 2021 ท่าอากาศยานนานาชาติฉางชา หฺวาง-ฮฺวาเป็นหนึ่งใน 50 ท่าอากาศยานที่มีจำนวนผู้โดยสารหนาแน่นมากที่สุดในโลก เป็นท่าอากาศยานพลเรือนที่มีจำนวนผู้โดยสารหนาแน่นเป็นอันดับที่ 12 ในประเทศจีน เป็นท่าอากาศยานที่มีจำนวนผู้โดยสารหนาแน่นเป็นอันดับที่ 2  ในภาคใต้ตอนกลางของประเทศจีน รองจากท่าอากาศยานนานาชาติกว่างโจวไป๋-ยฺหวิน และเป็นอันดับ 1 ในภาคกลางของประเทศจีน 

ท่าอากาศยานนานาชาติฉางชา หฺวาง-ฮฺวาตั้งอยู่ห่างจากตัวเมืองฉาชาในเมืองหฺวาง-ฮฺวาในอำเภอฉางชาไป  ท่าอากาศยานมีอาคารผู้โดยสาร 2 แห่ง ท่าอากาศยานบริหารงานโดยหน่วยงานท่าอากาศยานหูหนาน ซึ่งเป็นบริษัทมหาชนที่บริหารจัดการสนามบินทั้ง 5 แห่งในมณฑลหูหนาน ท่าอากาศยานนานาชาติฉางชา หฺวาง-ฮฺวาเปิดทำการในเดือนสิงหาคม ค.ศ. 1989 แทนที่ท่าอากาศยานฉางชาต้าทัวผู่ซึ่งปัจจุบันเป็นฐานทัพอากาศ

 สายการบินและจุดหมายปลายทาง 
 ผู้โดยสาร 

 ของบรรทุก 

 สถิติ 
ในปี ค.ศ. 2016 ท่าอากาศยานนานาชาติฉางชา หฺวาง-ฮฺวาเป็นท่าอากาศยานพลเรือนที่มีจำนวนผู้โดยสารหนาแน่นมากเป็นอันดับ 13 ของประเทศจีนด้วยจำนวนผู้โดยสาร 21,296,700 คน

 ปี  จำนวนผู้โดยสาร  % การเปลี่ยนแปลง   ของบรรทุก (ตัน)  จำนวนเที่ยวบิน 2017  23,764,820  11.6  138,737.6  179,575 2016  21,296,675  13.8  130,276.1  167,910 2015  18,715,278  3.9  122,022.1  153,367 2014  18,020,501  12.6  125,037.8  152,359 2013  16,007,212  8.5  117,588.7  137,843 2012  14,749,701  7.8  110,608.0  127,041 2011  13,684,731  8.4  114,831.1  116,727 2010  12,621,333  8.4  108,635.2  115,635 2009  11,284,282  33.5  86,995.0  110,023 2008  8,454,808  4.8  71,151.9  85,339 2007  8,069,989  14.9  68,629.7   82,041 2006  6,592,602  22.4  62,571.3   71,139 2005  5,301,396  24.4  52,360.3  59,534 2004  3,802,550  27.1  43,133.2  55,054 2003  2,992,543  15.2  34,987.5   46,993 2002  2,598,508  17.2  25,437.9  42,920 2001  2,217,088  9.0  20,375.2  39,194 2000  2,034,526  -  18,552.0  37,722

+จำนวนผู้โดยสารของท่าอากาศยานฉางชาทั้งหมดระหว่างปี ค.ศ. 2000–2016 (ล้านคน)
# พิทักษ์เดช เดชเดโช
พิทักษ์เดช เดชเดโช (เกิด 18 มกราคม พ.ศ. 2535)  เป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) รองโฆษกพรรคประชาธิปัตย์ และเป็นสมาชิกสภาผู้แทนราษฎรจังหวัดนครศรีธรรมราช ชีวิตส่วนตัวเป็นบุตรของวิฑูรย์-กนกพร เดชเดโช โดยบิดาและมารดา เป็นอดีตนายกองค์การบริหารส่วนจังหวัดนครศรีธรรมราช นอกจากนี้พิทักษ์เดชยังเป็นน้องชายของชัยชนะ เดชเดโช รองหัวหน้าพรรคประชาธิปัตย์ และเป็นน้องชายของพิชิตชัย เดชเดโช ส.อบจ.นครศรีธรรมราชอีกด้วย พิทักษ์เดช ได้รับการเลือกตั้งเป็นสมาชิกสภาผู้แทนราษฎรครั้งแรกเมื่อปี 2566 โดยชนะแชมป์เก่าอย่าง ดร.สัณหพจน์ สุขศรีเมือง จากพรรคพลังประชารัฐ

 ประวัติ 
พิทักษ์เดช เกิดเมื่อวันที่ 18 มกราคม พ.ศ. 2535 ที่อำเภอร่อนพิบูลย์ จังหวัดนครศรีธรรมราช เป็นบุตรนายวิฑูรย์ นางกนกพร เดชเดโช อดีตนายกองค์การบริหารส่วนจังหวัดนครศรีธรรมราช เป็นน้องชายนายชัยชนะ เดชเดโช รองหัวหน้าพรรคประชาธิปัตย์ 

สำเร็จการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และระดับปริญญาโทนิติศาสตรมหาบัณฑิตจากสถาบันเดียวกัน

 การทำงาน 
พิทักษ์เดช ลงสมัครเป็นสมาชิกสภาผู้แทนราษฎรจังหวัดนครศรีธรรมราช ครั้งแรกในปี พ.ศ. 2566 สังกัดพรรคประชาธิปัตย์ และได้รับเลือกตั้งราชกิจจานุเบกษา,ประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบแบ่งเขตเลือกตั้ง,เล่ม ๑๔๐ ตอนที่ ๓๖ ก หน้า ๘ ,๒๐ มิ.ย. ๒๕๖๖ 

จุดเน้นทางการเมืองของเขาอยู่ที่การสร้างแนวทางปฏิบัติเพื่อความปลอดภัยสำหรับการประมงในเขตเลือกตั้งของเขาและสร้างเศรษฐกิจที่แข็งแกร่ง

 สมาชิกสภาผู้แทนราษฎร 
พิทักษ์เดช เดชเดโช ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนครศรีธรรมราช สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๗, ๑๓ สิงหาคม ๒๕๖๗
# โคด้า หัวใจไม่ไร้เสียง
โคด้า หัวใจไม่ไร้เสียง  เป็นภาพยนตร์แนวก้าวผ่านวัยและหัสนาฏกรรมที่ออกฉายในปี 2021 เขียนบทและกำกับโดยไซอัน เฮเดอร์ ดัดแปลงจากภาพยนตร์ฝรั่งเศส-เบลเยียมเมื่อปี 2014 เรื่อง ร้องเพลงรัก ให้ก้องโลก ภาพยนตร์นำแสดงโดยเอมีเลีย โจนส์ ในบท รูบี รอสซี เด็กที่มีพ่อแม่เป็นคนหูหนวก (CODA) และเป็นสมาชิกเพียงคนเดียวในครอบครัวที่ได้ยินเสียง ผู้ซึ่งพยายามช่วยเหลือครอบครัวของเธอประคับประคองธุรกิจประมงไปพร้อม ๆ กับการไล่ตามความฝันที่จะเป็นนักร้อง

ภาพยนตร์มีการใช้นักแสดงหูหนวกมาร่วมแสดงกับโจนส์ โดยสื่อสารด้วยภาษามืออเมริกัน ร่วมด้วยเอวเฆนิโอ เดร์เบซ, ทรอย คอตเซอร์, เฟอร์เดีย วอลช์-พีโล, แดเนียล ดูแรนต์ และมาร์ลี แมตลิน แสดงในบทบาทสมทบ ภาพยนตร์ถือเป็นการผลิตร่วมกันระหว่างประเทศฝรั่งเศสและสหรัฐ โดยมี ฟีลิป รุสแล จาก ร้องเพลงรัก ให้ก้องโลก กลับมาทำหน้าที่เป็นผู้อำนวยการสร้างอีกครั้ง ภาพยนตร์ถ่ายทำที่กลอสเตอร์ รัฐแมสซาชูเซตส์ ในสหรัฐ

โคด้า หัวใจไม่ไร้เสียง ฉายรอบปฐมทัศน์โลกเมื่อวันที่ 28 มกราคม 2021 ที่เทศกาลภาพยนตร์ซันแดนซ์ 2021 ซึ่งแอปเปิลได้รับสิทธิ์เป็นผู้จัดจำหน่าย และฉายบนบริการสตรีมมิง แอปเปิลทีวี+ เมื่อวันที่ 13 สิงหาคม 2021 ภาพยนตร์ได้รับคำวิจารณ์เชิงบวกเป็นส่วนใหญ่จากนักวิจารณ์ โดยชื่นชมบทภาพยนตร์ของเฮเดอร์และการแสดงของคอตเซอร์ แม้ผลตอบรับจากผู้ชมหูหนวกจะแบ่งออกเป็นหลายขั้วก็ตาม ภาพยนตร์ได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี 2021 และตั้งแต่นั้นมาก็ถูกยกให้เป็นหนึ่งในภาพยนตร์ที่ดีที่สุดในคริสต์ทศวรรษ 2020

โคด้า หัวใจไม่ไร้เสียง ได้รับรางวัลมากมาย รวมถึงรางวัลออสการ์จำนวน 3 สาขา ได้แก่ ภาพยนตร์ยอดเยี่ยม, นักแสดงสมทบชายยอดเยี่ยม สำหรับคอตเซอร์ และบทภาพยนตร์ดัดแปลงยอดเยี่ยม กลายเป็นภาพยนตร์เรื่องที่เจ็ดที่ได้รับรางวัลภาพยนตร์ยอดเยี่ยมที่ชนะทุกสาขาที่ได้เข้าชิง ต่อจาก วิงส์ (1927), แกรนด์โฮเทล (1932), อิตแฮปเพนวันไนต์ (1934), จีจี้ สาวโลกีย์ (1958), จักรพรรดิโลกไม่ลืม (1987) และ ลอร์ดออฟเดอะริงส์: มหาสงครามชิงพิภพ (2003) และยังเป็นภาพยนตร์เรื่องแรกที่จัดจำหน่ายโดยบริการสตรีมมิงและภาพยนตร์เรื่องแรกที่เปิดตัวในเทศกาลภาพยนตร์ซันแดนซ์ที่ได้รับรางวัลภาพยนตร์ยอดเยี่ยม โดยคอตเซอร์กลายนักแสดงชายหูหนวกคนแรกที่ได้รับรางวัลออสการ์และรางวัลแบฟตา
# พิชัย ชุณหวชิร
พิชัย ชุณหวชิร  (เกิด 15 กุมภาพันธ์ พ.ศ. 2492)  เป็นนักธุรกิจและนักการเมืองชาวไทย ปัจจุบันดำรงตำแหน่งรองนายกรัฐมนตรีและรัฐมนตรีว่าการกระทรวงการคลัง ในรัฐบาลเศรษฐา ทวีสิน และแพทองธาร ชินวัตร นายกสมาคมกีฬามวยสากลแห่งประเทศไทย รองประธานคณะกรรมการโอลิมปิกแห่งประเทศไทย

 ประวัติ 
พิชัย ชุณหวชิร มีชื่อเล่นว่า "แบงค์" จบการศึกษาระดับปริญญาตรี(บัญชีบัณฑิต) จากคณะพาณิชยศาสตร์และการบัญชี มหาวิทยาลัยธรรมศาสตร์ จบปริญญาโทบริหารธุรกิจ จาก Indiana University of Pennsylvania สหรัฐอเมริกา

 การทำงาน 

 5 กุมภาพันธ์ – 25 เมษายน พ.ศ. 2567 ประธานกรรมการ ตลาดหลักทรัพย์แห่งประเทศไทย
 พ.ศ. 2557 – 2560 กรรมการ ธนาคารแห่งประเทศไทย
 พ.ศ. 2555 – 25 เมษายน พ.ศ. 2567 ประธานกรรมการ บริษัท บางจาก คอร์ปอเรชั่น จำกัด (มหาชน)
 พ.ศ. 2544 – 2556 กรรมการ บริษัท ปตท.สำรวจและผลิตปิโตรเลียม จำกัด (มหาชน)

งานการเมือง

 ที่ปรึกษานายกรัฐมนตรี 
วันที่ 15 กันยายน พ.ศ. 2566 เศรษฐา ทวีสิน นายกรัฐมนตรี ลงนามในคำสั่งสำนักนายกรัฐมนตรี แต่งตั้งให้ พิชัย ชุณหวชิร ดำรงตำแหน่ง ที่ปรึกษาของนายกรัฐมนตรีเปิดตัว 9 ที่ปรึกษา “นายกฯ เศรษฐา” เน้นผู้เชี่ยวชาญ-ชำนาญเฉพาะทาง

 รองนายกรัฐมนตรีและรัฐมนตรีว่าการกระทรวงการคลัง 
ต่อมาเมื่อวันที่ 27 เมษายน พ.ศ. 2567 มีพระบรมราชโองการโปรดเกล้าฯ แต่งตั้งให้พิชัยเป็นรองนายกรัฐมนตรี แทนปานปรีย์ พหิทธานุกร ที่ไปดำรงตำแหน่งรัฐมนตรีว่าการกระทรวงการต่างประเทศเพียงตำแหน่งเดียว และพิชัยยังควบรัฐมนตรีว่าการกระทรวงการคลัง แทนเศรษฐา ทวีสิน ที่ไปดำรงตำแหน่งนายกรัฐมนตรีเพียงตำแหน่งเดียว

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๒ ตอนที่ ๒๑ ข หน้า ๘๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๓ ตอนที่ ๒๕ ข หน้า ๙๙, ๒๕ ธันวาคม ๒๕๓๙
# คาร์แมนไลน์สตูดิโอ
คาร์แมนไลน์สตูดิโอ เป็นบริษัทผู้สร้างและจัดจำหน่ายภาพยนตร์ของไทย จดทะเบียนก่อตั้งเมื่อวันที่ 8 มกราคม 2567 โดยเป็นบริษัทที่เกิดจากการร่วมทุนระหว่างเวิร์คพอยท์ เอ็นเทอร์เทนเมนท์ และเอ็ม สตูดิโอคาร์แมนไลน์สตูดิโอ ด้วยทุนจดทะเบียน 110 ล้านบาท และทั้ง 2 บริษัทมีสัดส่วนในการถือหุ้นฝ่ายละ 50% โดยนอกจากผลิตและจัดจำหน่ายภาพยนตร์แล้วทางบริษัทยังให้ทุนในการผลิตภาพยนตร์กับพันธมิตร และผู้ต้องการสร้างภาพยนตร์เวิร์คพอยท์ ผุดบริษัทสร้างหนัง “คาร์แมนไลน์” ปั้น 5 เรื่องต่อปี

สำหรับภาพยนตร์เรื่องแรกของบริษัทคือ เรื่องอนงค์ (My Boo) จากการกำกับของ เอส คมกฤษ ตรีวิมล นำแสดงโดย จี๋ สุทธิรักษ์ ทรัพย์วิจิตร และโบว์ เมลดา สุศรี ซึ่งมีกำหนดเข้าฉายในวันที่ 1 พฤษภาคม 2567 นอกจากนี้ยังมีภาพยนตร์ของทางบริษัทที่เตรียมเข้าฉายอีก 2 เรื่องคือเรื่อง ศึกค้างคาวกินกล้วย และคุณชายน์หนังไทยไปต่อได้ ถ้ามีคนหนุน ‘Karman Line’ เปิดแผน 8 เรื่องใน 3 ปี ตั้งเป้ารายได้ปีละ 150-300 ล้าน

 ผลงาน 
 ภาพยนตร์ 
 ปี  ลำดับที่  เรื่อง  ผู้กำกับ  นักแสดงนำ  วันเข้าฉาย  รายได้ (กรุงเทพฯ ปริมณฑลและเชียงใหม่)  รายได้รวมทั่วประเทศ25671อนงค์ (My Boo)คมกฤษ ตรีวิมล1 พฤษภาคม 256761.08 ล้านบาท140 ล้านบาท2ศึกค้างคาวกินกล้วย 19 กันยายน 2567 7.20 แสนบาท https://www.facebook.com/photo/?fbid=827989396207207&set=pb.100069884632826.-2207520000 ไม่ปรากฏรายได้ของภาพยนตร์3คุณชายน์ (The Cliche)ชัชวาลย์ วิศวบำรุงชัย26 ธันวาคม 2567 14.26 ล้านบาท https://www.facebook.com/photo/?fbid=924665173206295&set=pb.100069884632826.-2207520000 ไม่ปรากฏรายได้ของภาพยนตร์25684พระแท้ คนเก๊ (The Stone)อารักษ์ อมรศุภศิริ3 เมษายน 2568 25.28 ล้านบาท (ณ วันที่ 13 เมษายน 2568)https://www.facebook.com/photo/?fbid=971835285155950&set=a.898594532480026 60.8 ล้านบาท (ณ วันที่ 13 เมษายน 2568) 5อนงค์ 2คมกฤษ ตรีวิมล30 ตุลาคม 2568
# สเปซวัน
บริษัท สเปซวัน จำกัด  หรือเรียกว่าสเปซวัน เป็นบริษัทเอกชนเป็นผู้ผลิตในอุตสาหกรรมอวกาศของญี่ปุ่น ผู้ให้บริการในการปล่อยดาวเทียม และยังเป็นเจ้าของท่าอวกาศยาน มุ่งพัฒนาและดำเนินการส่งดาวเทียมอวกาศขนาดเล็ก ไครอส ขึ้นสู่ห้วงอวกาศตั้งแต่เดือนมีนาคม พ.ศ. 2567 ก่อตั้งในเดือนกรกฎาคม ค.ศ. 2018 โดยการร่วมลงทุนจากแคนนอน อิเล็คทรอนิคส์ ไอเอชไอ คอร์ปอเรชั่น ชิมิสึ คอร์ปอเรชั่น และธนาคารเพื่อการพัฒนาญี่ปุ่น

 วิศวกรรมเครื่องยนต์จรวด 

สเปซวันมีวิศวกรรมจรวดชื่อ "ไครอส" หรือเรียกว่า " Advanced & Instant Rocket System"  มีฐานปล่อยจรวดอยู่ที่จังหวัดวากายามะ คำว่าไครอสมาจากภาษากรีซแปลว่า "กาลเวลา" หรือสะกดอีกชื่อหนึ่งได้ว่า "ซีรัส" ซึ่งเป็นชื่อเทพเจ้าแห่งโชคลาภ

 สถานที่ปลอยตัวท่าอวกาศยาน 
บริษัทชิมิสึ คอร์ปอเรชั่น ได้ก่อสร้างท่าอวกาศยานของสเปซวันเพื่อเปิดตัวจรวดไครอสโดยใช้ชื่อว่า สเปซพอร์ตคิอิ เป็นท่าอวกาศยาน ภาคเอกชนแห่งแรกของญี่ปุ่นมีที่ตั้งอยู่ที่เมืองคูชิโมโตะ จังหวัดวากายามะในระหว่างปี 2019 ถึง 2021 ท่าอวกาศยานแห่งนี้ได้เปิดข้อมูลให้บุคคลภายนอกเข้าถึงรายละเอียดของวงโคจร

 อุบัติเหตุและเหตุการณ์ทางการบิน 
 การระเบิดของจรวดรรทุกดาวเทียม 
วันที่ 13 มีนาคม ค.ศ. 2024  บริษัท สเปซวัน ได้ทำการปลอยตัวจรวด “ไครอส” เป็นครั้งแรกโดยมีเป้าหมายที่จะกลายเป็นบริษัทเอกชนญี่ปุ่นแห่งแรกที่ส่งดาวเทียมขึ้นสู่วงโคจร แต่ไม่นานหลังจากทะยานขึ้นจากท่าอวกาศยานทางตะวันตกของญี่ปุ่นก็เกิดการระเบิดลุกเป็นไฟ แต่ไม่มีรายงานผู้บาดเจ็บโดยทันที
# บารอกแบบยูเครน
บารอกแบบยูเครน , บารอกแบบคอสแซ็ก  หรือ บารอกแบบมาแซปา  เป็นรูปแบบทางสถาปัตยกรรมรูปแบบหนึ่งที่ปรากฏทั่วไปในดินแดนยูเครนในศตวรรษที่ 17–18 มีลักษณะซึ่งผสมผสานธรรมเนียมสถาปัตยกรรมแบบพื้นถิ่นกับสถาปัตยกรรมบารอกจากยุโรปตะวันตก

ประวัติศาสตร์

เนื่องด้วยอิทธิพลจากยุโรปตะวันตกในระหว่างศตวรรษที่ 16 ตอนปลาย พื้นที่ที่เป็นดินแดนของยูเครนในปัจจุบันได้รับอิทธิพลของศิลปะและสถาปัตยกรรมแบบบารอกในรูปแบบการใช้งานนอกศาสนา ซึ่งยังไม่เคยปรากฏมาก่อนในรัฐซาร์แห่งมัสโกวี แซร์ฮีย์ ปลอคีย์ นักประวัติศาสตร์ชาวยูเครน ระบุว่า เปตรู มอวีเลอ สังฆราชมหานครแห่งเคียฟระหว่างปี 1633 ถึง 1647 มีส่วนสำคัญอย่างมากต่อการพัฒนาบารอกแบบยูเครน ซึ่งเป็นส่วนหนึ่งของความพยายามปฏิรูปคริสตจักรออร์ทอดอกซ์ยูเครน และปรับเปลี่ยนคริสตจักรให้สอดรับกับขบวนการการปฏิรูปและการปฏิรูปคู่เคียง

ลักษณะ
บารอกแบบยูเครนมีความพิเศษจากบารอกแบบยุโรปตะวันตกด้วยลักษณะการประดับประดาที่มีไม่มากเท่าและรูปแบบที่เรียบง่ายกว่า หรืออาจกล่าวได้ว่ามีลักษณะตามคตินิยมโครงสร้างมากกว่า สิ่งปลูกสร้างบารอกแบบยูเครนจำนวนมากได้รับการอนุรักษ์ เช่น แปแชร์สกาลาวราและอารามวือดูบือชีในเคียฟ แอนดรูว์ วิลสัน นักประวัติศาสตร์ชาวบริติช ระบุว่าโบสถ์นักบุญทั้งหลาย , อาสนวิหารพระแม่รับเกียรติยกขึ้นสวรรค์  และประตูพระตรีเอกภาพ  ภายในแปแชร์สกาลาวราในเคียฟเป็นตัวอย่างที่ดีของสถาปัตยกรรมนี้ เช่นเดียวกับอารามโดมทองในเคียฟ และโบสถ์นักบุญแคเธอรินในแชร์นีฮิว

ส่วนตัวอย่างสำคัญของจิตรกรรมบารอกในยูเครนสามารถพบได้ที่โบสถ์พระตรีเอกานุภาพในแปแชร์สกาลาวรา นอกจากนี้นับตั้งแต่ศตวรรษที่ 17 เรื่อยมายังมีการเติบโตของวรรณกรรมบารอกในยูเครนซึ่งต่อมามีส่วนในการสร้างพื้นฐานต่อวรรณกรรมโลกวิสัยในรัสเซีย
# โรซา ซาลบาเฌ
โรซา ซาลบาเฌ  เป็นเทเลโนเบล่าของเม็กซิโก ที่สร้างโดย อิเนส โรเดน่า โดยออกอากาศทางช่องลัสเอสเตรยัส เมื่อวันที่ 6 กรกฎาคม พ.ศ. 2530 ถึงวันที่ 8 เมษายน พ.ศ. 2531 ซีรีส์นำแสดงโดยเวโรนิกา คาสโตร และกิเยร์โม คาเปติโย

 นักแสดง 
 เวโรนิกา คาสโตร รับบท โรซา การ์เซีย
 กิเยร์โม คาเปติโย รับบท ริคาร์โด้ ลินาเรส / โรเฮลิโอ ลินาเรส
# มาริมาร์
มาริมาร์  เป็นเทเลโนเบล่าของเม็กซิโก ที่สร้างโดย อิเนส โรเดน่า โดยออกอากาศทางช่องลัสเอสเตรยัส เมื่อวันที่ 31 มกราคม ถึงวันที่ 26 สิงหาค พ.ศ. 2537 ซีรีส์นำแสดงโดยทาเลีย, เอดูอาร์โด คาเปติโย และชานทัล อันเดเร

 นักแสดง 
 ทาเลีย รับบท มารีมาร์ เปเรซ เด ซันตีบาเญซ / มาเรีย เดล มาร์ อัลดามา เปเรซ / เบยา อัลดามา
 เอดูอาร์โด คาเปติโย รับบท เซร์คิโอ ซานติบานเญซ
 ชานทัล อันเดเร รับบท กุสตาโว อัลดามา
# เกาะปู (จังหวัดกระบี่)
เกาะปู หรือ เกาะจำ บ้างเขียน เกาะจัม เป็นเกาะในตำบลเกาะศรีบอยา อำเภอเหนือคลอง จังหวัดกระบี่ เกาะมีความกว้าง 3.5 กิโลเมตร ยาว 9.4 กิโลเมตร เนื้อที่ 19.8 ตารางกิโลเมตร สูง 403 เมตร อยู่ทางทิศตะวันตกของเกาะโต๊ะลัง ระยะห่าง 240 เมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)

ในแผนที่แบ่งเกาะเป็นสองส่วน เกาะจำเป็นพื้นที่ช่วงกลางไปจนถึงทางใต้สุดของเกาะ ส่วนพื้นที่ตอนเหนือของเกาะที่ถูกคั่นด้วยคลองคล้าเรียกว่า "เกาะปู" เล่ากันว่า เดิมเกาะแห่งนี้เรียกว่า "เกาะปู" ส่วนเกาะจำคือเกาะเล็ก ๆ ที่ตั้งอยู่ใกล้ ๆ ซึ่งปัจจุบันเรียกว่า เกาะจำนุ้ย แต่เดิมมีหมู่บ้านชาวเลอยู่บนเกาะจำนุ้ย แต่ภายหลังเกิดโรคระบาด ชาวเลจึงอพยพมาอยู่ทางตอนใต้ของเกาะปูและเรียกบริเวณใหม่ที่ย้ายไปอยู่ว่า "เกาะจำ" จึงทำให้เกาะนี้เรียกสองชื่อ

ที่มาของชื่อ "เกาะจำ" ภาษาชาวเลเรียกว่า "ปูเลากระจั๊บ" ปูเลา หมายถึง เกาะ ส่วนกะจั๊บ คือต้นจาก เนื่องจากเดิมเกาะนี้มีต้นจากขึ้นอยู่มาก สามารถนำมาทำ "ตับจาก" เพื่อใช้มุงหลังคาได้ สันนิษฐานว่าคำว่า เกาะจำคงเพี้ยนมาจาก "กะจั๊บ" อีกข้อสันนิษฐานคือ บริเวณบ้านเกาะจำแห่งใหม่ที่ชาวเลอพยพไปอยู่นั้น มีชื่อเรียกว่า "ปูเลาลักอะค้อย" แปลว่า "เกาะนกออก" เป็นนกทะเลชนิดหนึ่งที่อาศัยบนเกาะนี้เป็นประจำ ชาวเลจึงเรียกบริเวณนี้ว่า "เกาะจำ"

เกาะจำมีทั้งหมด 3 หมู่บ้าน ได้แก่ หมู่บ้านเกาะปู หมู่บ้านเกาะจำ และหมู่บ้านติงไหร ชาวบ้านส่วนใหญ่ประกอบอาชีพทำประมงทำสวนยางพารา และด้านการท่องเที่ยว มีรีสอร์ตและบังกะโล
# หนึ่งห้อง สองหัวใจ อุ่นไอรัก
เป็นซีรีส์มังงะญี่ปุ่น เขียนและวาดภาพโดย matoba เริ่มตีพิมพ์ในนิตยสารโชเน็งกังกังรายเดือน ของสำนักพิมพ์สแควร์เอนิกซ์ ตั้งแต่เดือนกันยายน พ.ศ. 2563 ถึงเดือนมีนาคม พ.ศ. 2568 มีการรวบรวมไว้เป็นเล่มทังโกบง ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดยสตูดิโอ โอกูรูโตะ โนโบรุ ออกอากาศตั้งแต่เดือนเมษายนถึงมิถุนายน พ.ศ. 2567

เรื่องย่อ
โทคุมิตสึ ชินทาโร่ เป็นนักเรียนที่อาศัยอยู่ตามลำพังในอพาร์ตเมนต์ วันหนึ่ง มีหญิงสาวชื่อโทวะ ปรากฏตัวใกล้ห้องของเขา เธอเป็นนางฟ้าที่ได้รับมอบหมายจากพระเจ้าให้เรียนรู้จากมนุษยชาติ หลังจากที่ทำให้เขาเชื่อในตัวตนของเธอ เธอก็เริ่มใช้ชีวิตร่วมกับเขา

ตัวละคร

นักเรียนมัธยมปลายชั้นปีที่ 1 ซึ่งปัจจุบันอาศัยอยู่ตามลำพังในอพาร์ตเมนต์แบบสตูดิโอ แม้ว่าเขาจะได้รับเงินช่วยเหลือจากพ่อแม่ของเขา แต่เขาก็ยังทำงานพาร์ทไทม์ที่ร้านอาหารอีกด้วย

ทูตสวรรค์ที่ลงมาจากสวรรค์เพื่อเรียนรู้เกี่ยวกับมนุษย์มากขึ้น เธอมาอาศัยอยู่ในอพาร์ตเมนต์ของชินทาโร่และทำงานบ้านให้เขา ปีกของเธอจะกางออกทุกครั้งที่เธอตื่นเต้น

เพื่อนร่วมชั้นของชินทาโร่ที่ตกหลุมรักเขาตั้งแต่แรกเห็น แม้ว่าเขาจะดูไม่แสดงความสนใจแบบโรแมนติกในตัวเธอเลยก็ตาม พวกเขาเคยพบกันช่วงสั้น ๆ ในวัยเด็ก แต่ไม่ได้กลับมาพบกันอีกเลยจนกระทั่งเข้าเรียนมัธยมปลาย เธอรู้สึกหึงหวงมากทุกครั้งที่เห็นชินทาโร่มีปฏิสัมพันธ์กับโทวะ

เพื่อนร่วมงานของชินทาโร่ที่ร้านอาหาร จริง ๆ แล้วเธอเป็นสาวหิมะ เธอมีความสามารถในการสร้างพายุหิมะเมื่อเธอมีอารมณ์ความรู้สึก ชื่อของเธอมาจากวันเกิดของเธอคือวันคริสต์มาสอีฟ

เพื่อนร่วมชั้นของชินทาโร่ซึ่งเป็นสมาชิกชมรมไสยศาสตร์และมีบุคลิกแบบชูนิเบียว จริง ๆ แล้วเธอเป็นแวมไพร์ โดยเธอทำงานพาร์ทไทม์ที่เมดคาเฟ่ ชื่อจริงของเธอคือ 

เด็กสาวขี้อายที่ใส่แว่นตา จริง ๆ แล้วเธอเป็นคัปปะ และเป็นหลานสาวของประธานสมาคมคัปปะของญี่ปุ่น โดยเธอมาจากครอบครัวที่ร่ำรวย

นางฟ้าตัวน้อยที่มาเยือนโลกเพื่อพบโทวะ เธอปกป้องโทวะอย่างมากและต่อต้านการมายังโลกของเธอ ดังนั้นเธอจึงไปเยี่ยมเธอด้วยความตั้งใจที่จะพาเธอกลับบ้าน และเธอชอบดื่มนม

น้าของชินทาโร่และเจ้าของอาคารอพาร์ตเมนต์ที่เขาและโทวะอาศัยอยู่ เธอทำงานเป็นนักวาดการ์ตูน และมักจะหมกมุ่นอยู่กับงานของเธอมากเกินไป

สื่อ
มังงะ
หนึ่งห้อง สองหัวใจ อุ่นไอรัก เขียนและวาดภาพโดย matoba เริ่มตีพิมพ์ในญี่ปุ่นในนิตยสารโชเน็นรายเดือนกังกัง  ของสำนักพิมพ์สแควร์เอนิกซ์ ตั้งแต่วันที่ 12 กันยายน พ.ศ. 2563 ถึงวันที่ 12 มีนาคม พ.ศ. 2568 และได้รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 8 ณ เดือนเมษายน พ.ศ. 2568

มังงะมีลิขสิทธิ์ในประเทศไทยโดยสำนักพิมพ์รักพิมพ์ โดยประกาศลิขสิทธิ์เมื่อวันที่ 28 กรกฎาคม พ.ศ. 2565

จำนวนเล่มมังงะ

อนิเมะ
มังงะเรื่องนี้ได้รับการประกาศดัดแปลงเป็นซีรีส์อนิเมะโทรทัศน์เมื่อวันที่ 4 ตุลาคม พ.ศ. 2566 สร้างโดยสตูดิโอ โอกูรูโตะ โนโบรุ และกำกับโดย Kenta Ōnishi พร้อมบทที่เขียนโดย Shōgo Yasukawa การออกแบบตัวละครโดย Yūya Uetake และดนตรีที่แต่งโดย Shunsuke Takizawa ซีรีส์นี้มีกำหนดการออกอากาศในวันที่ 6 เมษายน พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ มีเพลงเปิดคือ  ร้องโดย ยูอิ โองูระ ในขณะที่เพลงปิดคือ "Sunny Canvas" ร้องโดย SoundOrion ในฝั่งอเมริกาเหนือถือสิทธิ์โดยครันชีโรล

รายชื่อตอน

ดูเพิ่ม
 รักนุ่มฟูของคุณหนูเบลเซบับ อีกหนึ่งซีรีส์มังงะอีกเรื่องโดยผู้เขียนคนเดียวกัน

หมายเหตุ
# วันนี้ที่รอคอย
วันนี้ที่รอคอย อาจหมายถึง

 วันนี้ที่รอคอย (ละครโทรทัศน์)
 วันนี้ที่รอคอย (รายการโทรทัศน์)
# ฮามาน
ฮามาน (; ยังรู้จักในชื่อว่า ฮามานคนอากัก) เป็นปฏิปักษ์หลักของหนังสือเอสเธอร์ในคัมภีร์ฮีบรู ฮามานเป็นขุนนางในราชสำนักของจักรวรรดิเปอร์เซียในรัชสมัยของกษัตริย์อาหสุเอรัสซึ่งโดยทั่วไปถือว่าเป็นพระองค์เดียวกับกษัตริย์เซอร์ซีสที่ 1 (สวรรคต 465 ปีก่อนคริสตกาล) แต่ตามธรรมเนียมถือว่าเทียบเท่ากับกษัตริย์อารทาเซอร์ซีสที่ 1 หรืออารทาเซอร์ซีสที่ 2  ฉายาของฮามานที่ว่า "คนอากัก" บ่งบอกว่าฮามานเป็นผู้สืบเชื้อสายของอากักกษัตริย์ชาวอามาเลข นักวิจารณ์บางคนตีความว่าการเป็นผู้สืบเชื้อสายนี้เป็นเพียงในเชิงสัญลักษณ์ เนื่องจากฮามานมีบุคลิกคล้ายคลึงกับอากักHirsch, Emil; Seligsohn, M.; Schechter, Solomon (1904). "HAMAN THE AGAGITE". In Singer, Isidore; et al. (eds.). The Jewish Encyclopedia. Vol. 6. New York: Funk & Wagnalls. p. 189–190. Retrieved 13 February 2017

ในเรื่องเล่าของหนังสือเอสเธอร์ ฮามานเป็นคนหยิ่งทรนงและทะเยอทะยานผู้ต้องการให้ทุกคนมากราบแสดงความเคารพต่อตน แต่ชายชาวยิวชื่อโมรเดคัยไม่ยอมกราบฮามาน ทำให้ฮามานไม่พอใจจึงหาทางแก้แค้น ฮามานทูลโน้มน้าวกษัตริย์อาหสุเอรัสให้ออกพระราชกฤษฎีกาให้สังหารชาวยิวทั้งหมดในจักรวรรดิเปอร์เซีย แผนการของฮามานถูกขัดขวางโดยราชินีเอสเธอร์ซึ่งเป็นชาวยิวและปกปิดชาติกำเนิดของตนจากกษัตริย์ เอสเธอร์เปิดเผยแผนการของฮามานให้กับกษัตริย์อาหสุเอรัสและทูลขอร้องให้พระองค์ไว้ชีวิตชาวยิว กษัตริย์กริ้วการกระทำของฮามานจึงทรงสั่งให้ประหารชีวิตฮามานแทน
# ฮินเดินบวร์คโอเมิน
ฮินเดินบวร์คโอเมิน  เป็นรูปแบบการวิเคราะห์ทางเทคนิคที่เชื่อว่าสามารถทำนายการตกอย่างรวดเร็วของตลาดหลักทรัพย์ได้ สร้างขึ้นโดยนักคณิตศาสตร์ จิม เมียกกะ (James Richard Miekka) ซึ่งได้รับการตั้งชื่อตามวินาศภัยฮินเดินบวร์คที่เกิดขึ้นเมื่อวันที่ 6 พฤษภาคม พ.ศ. 2480 โดยเคนเนดี แกมเมจ (Kennedy Gammage) เพื่อนของเขา

 ประวัติ 
ทฤษฎีนี้มีพื้นฐานส่วนใหญ่มาจากดัชนี High Low Logic Index (HLLI) ของนอร์แมน ฟอสแบค (Norman George Fosback) ค่าของ HLLI คือค่าที่น้อยกว่าระหว่างค่าสูงสุดใหม่หรือค่าต่ำสุดใหม่ของดัชนีตลาดหลักทรัพย์นิวยอร์ก หารด้วยจำนวนของหลักทรัพย์ที่มีการซื้อขายในตลาด และทำการปรับเรียบโดยใช้ค่าเฉลี่ยเคลื่อนที่แบบเอกซ์โพเนนเชียลที่เหมาะสม ทฤษฎีนี้ได้รับการนำเสนอโดยจิม เมียกกะ

 กลไก 
รูปแบบนี้เป็นการผสมผสานของปัจจัยทางเทคนิคต่าง ๆ ที่พยายามวัดความสมบูรณ์ของตลาดหลักทรัพย์นิวยอร์ก (NYSE) และขยายไปยังตลาดหลักทรัพย์อื่นทั่วไป เป้าหมายของตัวบ่งชี้คือการระบุความน่าจะเป็นที่เพิ่มขึ้นของการตกอย่างรวดเร็วของตลาด

เหตุผลก็คือภายใต้ "สภาวะปกติ" หลักทรัพย์จำนวนมากอาจสร้างจุดสูงสุดใหม่ประจำปีหรือจุดต่ำสุดใหม่ประจำปี แต่ไม่ใช่ทั้งสองอย่างในเวลาเดียวกัน เนื่องจากตลาดที่ดีมีระดับความสม่ำเสมอไม่ว่าจะขึ้นหรือลง การมีอยู่ของจุดสูงสุดใหม่และจุดต่ำสุดใหม่พร้อมกันอาจส่งสัญญาณถึงปัญหา

 หลักเกณฑ์ 
จำนวนระดับสูงสุดใหม่รายวันของตลาดหลักทรัพย์นิวยอร์กในรอบ 52 สัปดาห์ และจำนวนระดับต่ำสุดใหม่รายวันของตลาดในรอบ 52 สัปดาห์ ต่างก็มากกว่าเกณฑ์ (เสนอที่ร้อยละ 2.8)
ดัชนีตลาดหลักทรัพย์นิวยอร์ก มีค่ามากกว่าเมื่อ 50 วันทำการซื้อขายที่ผ่านมา และอัตราการเปลี่ยนแปลง (Rate of Change, ROC) 50 วันควรเป็นค่าบวก เดิมทีค่านี้แสดงเป็นค่าเฉลี่ยเคลื่อนที่ 10 สัปดาห์ที่เพิ่มขึ้น

ตามกฎแล้ว ยิ่งเงื่อนไขที่ระบุไว้ข้างต้นเกิดขึ้นในกรอบเวลาที่สั้นลง และยิ่งจำนวนเงื่อนไขที่สังเกตได้ในกรอบเวลานั้นมากขึ้นเท่าใด ผลกระทบก็จะยิ่งรุนแรงขึ้นเท่านั้น หากมีการสังเกตสภาวะต่าง ๆ (แต่ไม่ใช่ทั้งหมด) เกิดขึ้นซ้ำหลายครั้งภายในไม่กี่สัปดาห์ นั่นเป็นตัวบ่งชี้ที่ชัดเจนกว่าการสังเกตพบสภาวะทั้งหมดได้เพียงครั้งเดียวในช่วงระยะเวลา 30 วัน
# อาหสุเอรัส
อาหสุเอรัส (; , commonly Achashverosh;  ในเซปทัวจินต์;  ในวัลเกต) เป็นพระนามในคัมภีร์ฮีบรูที่ใช้เรียกกษัตริย์ 3 พระองค์ของเปอร์เซียโบราณและเป็นชื่อที่ใช้เรียกขุนนางของบาบิโลน (หรือกษัตริย์แห่งมีเดีย) ในหนังสือโทบิต ชื่อ "อาหสุเอรัส" เป็นชื่อในภาษาฮีบรูที่อาจแปลมาจากพระนามของกษัตริย์เซอร์ซีสที่ 1 หรือของอาร์ทาเซอร์ซีส ทั้งสองเป็นพระนามของกษัตริย์เปอร์เซียของราชวงศ์อะคีเมนิด

 ศัพทมูล 
เชื่อกันว่ารูปคำภาษาฮีบรูของ "อาหสุเอรัส" มาจากพระนามในภาษาเปอร์เซียโบราณของกษัตริย์เซอร์ซีสที่ 1, Xšayāršā (< xšaya 'กษัตริย์' + aršan 'ชาย' > 'กษัตริย์ของชายทั้งปวง; วีรชนท่ามกลางเหล่ากษัตริย์') ซึ่งกลายเป็นคำภาษาบาบิโลนว่า Aḫšiyâršu (, aḫ-ši-ia-ar-šu) และจากนั้นเป็น Akšîwâršu (, ak-ši-i-wa6-ar-šu) แล้วถูกยืมมาใช่ในภาษาฮีบรูว่า  จากนั้นจึงกลายเป็นภาษาละตินว่า Ahasuerus ซึ่งเป็นรูปคำดั้งเดิมที่ใช้ในคัมภีร์ไบเบิลภาษาอังกฤษKJV, NASB, Amplified Bible, ESV, 21st Century King James Version, ASV, Young's Literal Translation, Darby Translation, Holman Christian Standard Bible, etc.Nichol, F.D., Seventh-day Adventist Bible Commentary, Volume 3, Review and Herald Publishing Association, (Washington, D.C., 1954 edition), p.459, "Historical Setting" พระนามภาษาเปอร์เซียแปลเป็นภาษากรีกโบราณได้เป็น  Xérxēs การแปลและถอดความคัมภีร์ไบเบิลภาษาอังกฤษฉบับใหม่ ๆ หลายฉบับNIV, The Message, NLT, CEV, NCV, NIRV, TNIV, etc. ใช้พระนามว่า Xerxes

thumbnail|งานเลี้ยงของอาหสุเอรัส โดย Aert de Gelder 

 หนังสือเอสเธอร์ 
"อาหสุเอรัส" เป็นพระนามของกษัตริย์ผู้เป็นพระสวามีของเอสเธอร์ในหนังสือเอสเธอร์ ซึ่งระบุว่าอาหสุเอรัสเป็นผู้ "ทรงครอบครอง 127 มณฑล ตั้งแต่อินเดียถึงคูช" คือทั้งจักรวรรดิอะคีเมนิด ไม่มีการอ้างอิงถึงเหตุการณ์ทางประวัติศาสตร์ที่ทราบในรัชสมัยของกษัตริย์เซอร์ซีสในหนังสือเอสเธอร์ บางคนเห็นว่าเรื่องเล่าในหนังสือเอสเธอร์เป็นการเล่าที่มาของเทศกาลปูริม และพระนามอาหสุเอรัสมักเข้าใจว่าหมายถึงกษัตริย์เซอร์ซีสที่ 1 ผู้ปกครองจักรวรรดิอะคีเมนิดระหว่าง 486 และ 465 ปีก่อนคริสตกาล บันทึกประวัติศาสตร์นอกเหนือจากหนังสือเอสเธอร์บันทึกว่ากษัตริย์เซอร์ซีสทรงสมรสกับอาเมสทริส ไม่ใช่วัชทีหรือเอสเธอร์ นอกจากนี้เป็นที่เข้าใจกันว่ากษัตริย์เปอร์เซียไม่สมรสกับหญิงนอกตระกูลขุนนางเปอร์เซียที่มีจำนวนจำกัด หนังสือเอสเธอร์ในเซปทัวจินต์ระบุถึงกษัตริย์ด้วยพระนาม 'อาร์ทาเซอร์ซีส' ผู้เป็นพระราชโอรสองค์เล็กของกษัตริย์เซอร์ซีส 

 หนังสือเอสรา 
thumb|อาหสุเอรัสและฮามานในงานเลี้ยงของเอสเธอร์ โดยแร็มบรันต์
อาหสุเอรัสยังถูกระบุในฐานะพระนามของกษัตริย์เปอร์เซียในหนังสือเอสรา นักวิจารณ์สมัยใหม่เชื่อมโยงพระนามนี้กับกษัตริย์เซอร์ซีสที่ 1 ผู้ทรงครองราชย์ตั้งแต่  486 ถึง 465 ปีก่อนคริสตกาล มีการระบุอื่น ๆ ว่าเป็นพระนามของกษัตริย์แคมไบซีสที่ 2Gill's Exposition of the Whole Bible, as quoted by Bible.cc/ezra/4-7.htm หรือบาร์ดิยา (ภาษากรีก Smerdis) ผู้ครองราชย์ (อาจเป็นผู้สวมรอยแทนพระองค์) เป็นเวลา 7 เดือนระหว่างรัชสมัยของกษัตริย์แคมไบซีสที่ 2 และดาริอุสที่ 1Clarke's Commentary on the Bible, as quoted by Bible.cc/ezra/4-7.htm

 หมายเหตุ
# ราชินีเอสเธอร์ (จิตรกรรม)
ราชินีเอสเธอร์  เป็นภาพจิตรกรรมที่วาดในปี ค.ศ. 1878 โดยเอ็ดวิน ลอง

จิตรกรวาดภาพประกอบหนังสือสารคดีท่องเที่ยวในพิพิธภัณฑ์บริติชเพื่อแสดงภาพของราชินีเอสเธอร์ในพระราชวังของกษัตริย์อาหสุเอรัสที่สุสา ตามเรื่องเล่าในหนังสือเอสเธอร์ในคัมภีร์ไบเบิล

ภาพจิตกรรมจัดแสดงครั้งแรกในปี ค.ศ. 1878 ทีั่รอยัลอะคาเดมีออฟอาตส์ ปัจจุบันเป็นส่วนหนึ่งของงานสะสมศิลปะ Pérez Simón.

ภาพจิตรกรรมนี้ตั้งใจจะให้แขวนข้างกับภาพจิตรกรรมที่คล้ายกันซึ่งแสดงภาพวัชที เก็บอยู่ในพิพิธภัณฑ์และหอศิลปที่มหาวิทยาลัยบ็อบ โจนส์เป็นระยะเวลาหนึ่ง และปัจจุบันเก็บอยู่ที่หอศิลป์แห่งชาติวิกตอเรีย (National Gallery of Victoria; NGV)